
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 524 

“ " 29 Μαίου 1998 


ΠΕ ΡΙΕΧΟ ΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 


την επωνυμία «ΜΟΡΦΩΤΙΚΟΝ ΙΔΡΥΜΑ ΗΘΙΚΗΣ 
ΚΑΙ ΚΟΙΝΩΝΙΚΗΣ ΔΙΑΠΑΙΔΑΓΩΓΗΣΗΣ» και κύρω¬ 
ση του οργανισμού αυτού. 1 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΚΙΣΑΜΙΚΩΝ ΜΕΛΕΤΩΝ» 
και κύρωση του οργανισμού αυτού. 2 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

Έγκριση σύστασης του κοινωφελούς ιδρύματος με την 
επωνυμία «ΜΟΡΦΩΤΙΚΟΝ ΙΔΡΥΜΑ ΗΘΙΚΗΣ ΚΑΙ ΚΟΙΝΩ¬ 
ΝΙΚΗΣ ΔΙΑΠΑΙΔΑΓΩΓΗΣΗΣ» και κύρωση του οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις από 31 . 7 . 1 963 και 30.6.1965 ιδιόγραφες διαθήκες 
του Ευθυμίου Χριστόπουλου του Αποστόλου που δημο- 
σιεύθηκαν με το αριθ, 837/11.12.1969 πρακτικό του Μον. 
Πρωτοδικείου Θεσσαλονίκης, με τις οποίες συστήθηκε 
κοινωφελές ίδρυμα με την επωνυμία «ΜΟΡΦΩΤΙΚΟΝ Ι¬ 
ΔΡΥΜΑ ΗΘΙΚΗΣ ΚΑΙ ΚΟΙΝΩΝΙΚΗΣ ΔΙΑΠΑΙΔΑΓΩΓΗΣΗΣ» 
και με έδρα την Αθήνα,: 

2. Τις διατάξεις των άρθρων α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα, 

3. Την από 29.9.1997 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1107147/1239/0006Α/4.10.1996 κοινή από¬ 
φαση του Π ρωθυπουργού και Υπουργού Οικονομικοιν, με 
την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 922/Β). 

Με πρόταση των Υπουργών Εθνικής Παιδείας και 
Θρησκευμάτων, Πολιτισμού και του Υφυπουργού 
Οικονομικών αποφασίζουμε: 


“Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΜΟΡΦΩΤΙΚΟΝ ΙΔΡΥΜΑ ΗΘΙΚΗΣ ΚΑΙ 
ΚΟΙΝΩΝΙΚΗΣ ΔΙΑΠΑΙΔΑΓΩΓΗΣΗΣ», η οποία έγινε από 
τον Ευθύμιο Χριστόπουλο του Αποστόλου με τις από 
31.7.1963 και 30.6.1965 ιδιόγραφες διαθήκες του, που 
δημοσιεύθηκαν με το αριθ, 837/11.12.1969 πρακτικό του 
Μον. Πρωτοδικείου Θεσσαλονίκης. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών, Εθνικής Παιδείας και 
Θρησκευμάτων και Πολιτισμού και διέπεται από τις δια¬ 
τάξεις της παραπάνω συστατικής του πράξης του παρα¬ 
κάτω οργανισμού, του Α.Ν. 2039/1939 και των διαταγμά¬ 
των που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Κυρώνου με τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσε¬ 
ρα (14) άρθρα και καταχωρείται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΜΟΡΦΩΤΙΚΟΝ ΙΔΡΥΜΑ ΗΘΙΚΗΣ ΚΑΙ 
ΚΟΙΝΩΝΙΚΗΣ ΔΙΑΠΑΙΔΑΓΩΓΗΣΗΣ» 

Άρθρο 1. 

ΜορφήΈπωνυμία-Έδρα-Σφραγίδα. 

1. Το κοινωφελές ίδρυμα με την επωνυμία «ΜΟΡΦΩΤΙ¬ 
ΚΟΝ ΙΔΡΥΜΑ ΗΘΙΚΗΣ ΚΑΙ ΚΟΙΝΩΝΙΚΗΣ ΔΙΑΠΑΙΔΑΓΩ¬ 
ΓΗΣΗΣ» που συστήθηκε από τον Ευθύμιο Χριστόπουλο 
του Αποστόλου με τις από 31.7.1963 και 30.6.1965 ιδιό¬ 
γραφες διαθήκες του,που δημοσιεύθηκαν με το αριθ. 
837/11.12.1969 πρακτικό του Μον. Πρωτοδικείου 
Θεσσαλονίκης αποτελεί νομικό πρόσωπο ιδιωτικού δικαί¬ 
ου και διέπεται από τις διατάξεις της παραπάνω συστατι¬ 
κής πράξης, του παρόντος οργανισμού, του ΑΝ 
2039/1939, όπως κάθε φορά ισχύει ο νόμος αυτός καιτων 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του ι- 

δράματος και στο μέσον αυτής την έδρα και το έτος έ¬ 
γκρισης της σύστασής του. 

Αρθρο 2 
Σκοπός 

Σκοπός του ιδρύματος είναι: 

Η ηθικοπλαστική μόρφωση και η συμβολή του για την ε¬ 
ξέλιξη των αξιών προστασίας νέων ώστε να μη χάνονται α¬ 
πό έλλειψη μέσων μόρφωσης νέοι και νέες που παρέχουν 
βεβαιότητα μεγαλύτερης χρησιμότητας στη χώρα μας με 
τη συμβολή του ιδρύματος για την εξέλιξή τους αυτή. 

Ως μορφωτικοί, κοινωνικοί και φιλανθρωπικοί σκοποί 
του ιδρύματος ορίζονται οι ακόλουθοι: 

1. Υποτροφίες για επιστήμονες, για μετεκπαίδευση σε 
επιστημονικά κέντρα του εξωτερικού με σκοπό την τελει¬ 
οποίησή τους μέχρι τον ανώτατο βαθμό στον κλάδο της ε¬ 
κλογής τους. 

2. Υποτροφίες για νέους και νέες του Γυμνασίου και του 
Λυκείου για μετεκπαίδευσή τους σε πρακτικές επιστήμες 
και τέχνες ή και για σπουδές ανωτάτου βαθμού στο εσω¬ 
τερικό ή στο εξωτερικό. 

3. Υποτροφίες για νέους κατωτέρας ή και γυμνασιακής 
μορφώσεως για ειδίκευση και δημιουργία μορφωμένων 
και πεπειραμένων τεχνιτών ή εργοδηγών ή καλλιεργητών 
της γης σε ειδικές σχολές, εργοστάσια ή οργανισμούς ε¬ 
σωτερικού ή εξωτερικού. 

4. Συμπαράσταση με ηθική και οικονομική ενίσχυση μα¬ 
θητών των δημοτικών σχολείων κωμοπόλεων και χωριών 
κατά προτίμηση της περιφέρειας, Βόλου - Πηλίου προς α¬ 
νύψωση της στάθμης της κοινωνικής ανάπτυξης των παι¬ 
διών κ.λπ. με προκηρύξεις χρηματικών βραβείων για τους 
καλύτερους μαθητές, ίδρυση κέντρων ψυχαγωγίας, αθλο¬ 
παιδιών, ίδρυση σχολών Υφαντουργίας και χειροτεχνίας. 

Άρθρο 3. 

Περιουσία - Πόροι. 

1. Την περιουσία του Ιδρύματος αποτελούν 

(α) Ενα ακίνητο που βρίσκεται στην Αθήνα επί των οδών 
Αγίου Κωνσταντίνου 45 και Ζήνωνος 46α (διαμπερές) α- 
ποτελούμενο από ισόγειο όροφο και από πρώτο και δεύ¬ 
τερο υπογείους ορόφους. 

(β) Ενα ακίνητο (κτίριο) μετάτου οικοπέδου του που βρί¬ 
σκεται στην Αθήνα επί των οδών Μιχαήλ Βόδα αρ. 212, 
Λεμεσού και Πυρσόγιαννη επιφάνειας 300 τ.μ. περίπου το 
υπόγειο και 500 τ.μ. το ισόγειο, πρώτο όροφο και υπερώο 
και αυλή 240 τ.μ. περίπου 

(γ) Οποιοδήποτε άλλο κινητό ή ακίνητο περιουσιακό 
στοιχείο βρεθεί. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

Το 1/5 των εισοδημάτων θα παρακρατείται προς αύξη¬ 
ση της περιουσίας του προς πληρεστέρα εκπλήρωση του 
σκοπού. Η τοποθέτηση του παρακρατούμενουτούτου κε¬ 
φαλαίου θα γίνεται κατά προτίμηση σε ακίνητα. 

(γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιοσδήποτε 
φυσικού ή νομικού προσώπου, προς αυτό. 

Αρθρο 4. 

Διοίκηση. 

1. Το ίδρυμα διοικείται από πενταμελές Διοικητικό 
Συμβούλιο που αποτελείται από: 


1) Ενα μέλος του Συμβουλίου Επικράτειας 

2) Εναν καθηγητή του Πανεπιστημίου Αθηνών 

3) Εναν Καθηγητή του Πολυτεχνείου 

4) Ενα Διευθυντή του Υπουργείου Εθνικής Παιδείας και 
Θρησκευμάτων 

5) Ενα Διευθυντή του Υπουργείου Υγείας - Πρόνοιας 

Τ’ ανωτέρω μέλη μαζί με τους αναπληρωτές τους υπο¬ 
δεικνύονται από τους αντίστοιχους φορείς (Συμβούλιο 
Επικράτειας, Πανεπιστήμιο. Πολυτεχνείο, Υπουργεία). Τα 
αναπληρωματικά μέλη στερούνται αρμοδιοτήτων και ορί¬ 
ζονται μόνο για την κλήρωση των κενό υ μένων θέσεων των 
τακτικών μελών αντίστοιχα. 

Η διάρκεια της θητείας του Δ.Σ. είναι πενταετής με δυ¬ 
νατότητα επανεκλογής των εξερχομένων μελών. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο τον 
Αντιπρόεδρο, το Γρααμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται από το αναπλη¬ 
ρωματικό μέλος και σε περίπτωση που δεν αποδεχθεί το 
λειτούργημα αυτό ή παραιτηθεί κ.λπ., η κενή θέση συ¬ 
μπληρώνεται με απόφαση των υπολοίπων μελών, σύμφω¬ 
να με τις διατάξεις της συστατικής πράξης και του άρ¬ 
θρου 99του ΑΝ 2039/1939. 

4. Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως όποτετο ζητήσει ο Πρόεδρος η τρία 
από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα σπόντα. 
Μεταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος, 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συνε¬ 
χείς συνεδριάσεις, θεωρείται ότι έχει παραιτηθεί καιη κε¬ 
νή θέση αυτού συμπληρώνεται κατά τα οριζόμενα στην 
παρ. 3του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς καιη γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. ΤαμέλητουΔ.Σ, προσφέρουντις υπηρεσίες τους χω¬ 
ρίς αμοιβή. Δικαιούνται όμως οδοιπορικών ή άλλων εξό¬ 
δων που δαπάνησαν για την εκτέλεση υπηρεσίας του ι¬ 
δρύματος, εφόσον έγιναν έπειτα από ειδική εντολή του 
Διοικητικού Συμβουλίου και αποδεικνύεται ότι πραγματο¬ 
ποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 

θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πάντο¬ 
τε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του ΑΝ 2039/1939 καιτων 
διαταγμάτων που εκδόθηκαν ή θα εκδοθούν σε εκτέλεση 
το υ νό μο υ το ύτου, καθώς και των λοιπών σχετικών νό μων 
και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του ΑΝ 2039/1939 και του 
από 20.12.1939 Β.Δ/τος (ΦΕΚ552Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος,με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις καιτα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6. 

Αρμοδιότητες Προέδρου. 

1, Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σαυ- 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι'αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλοςτου 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποτττεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού 
Συμβουλίου και ενεργεί σύμφωνα με τις ειδικές εξουσιο¬ 
δοτήσεις και εντολές αυτού. 


2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, ή άλλο μέλος του Διοικητικού 
Συμβουλίου που ορίζεται με απόφαση αυτού. 

Άρθρο 7. 

Αρμοδιότητες Γ ραμματέα. 

1, Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ι¬ 
δρύματος προςτρίτους. 

β) Φροντίζει για τη σύνταξη των πρακτικών του 
Διοικητικού Συμβουλίου. 

γ) Διεκπεραιώνει την αλληλογραφία. 

δ) Φυλάττειτα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 

2.0 Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδατου ιδρύματος, σε ένα απόταπι- 
στωτικά ιδρύματα που ορίζονται στο άρθρο 73 του ΑΝ 
2039/1939 έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμούς του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων. 

Η επλογή και ανακήρυξη των υποτρόφων γίνεται με 
διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού του 
Α.Ν.2039/1939καιτουαπό 18.8.1941 Καν.Δ/τος(ΦΕΚ286 
Ά). 

Άρθρο 10 

Χορήγηση υποτροφιών. 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, α¬ 
νάλογα με το ύψος των καθαρών εσόδων του ιδρύματος 

και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54του Α.Ν.2039/1939 και 
του άρθρου 28 του από 18 8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24,26 και 27 του α¬ 
πό 18.8.1941 Καν. Δ/τος (ΦΕΚ 286 Α’). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω Κανονιστικού Διατάγματος, οι ο¬ 
ποίες διαπιστώνονται με πράξη του Διοικητικού 
Συμβουλίου του ιδρύματος, που έχει υποχρέωση να πα¬ 
ρακολουθεί την όληπορεία των σπουδώντων υποτρόφων 
και να αξιώνει απ' αυτούς την υποβολή, κάθε έτος, απο¬ 
δεικτικών στοιχείων της επίδοσής τους. 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της 
Κυβέρνησης του σχετικού Π.Δ/τος έγκρισης της σύστα¬ 
σης του ιδρύματος, η οποία μπορεί να παραταθεί μέχρι 
την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/1939 και του από 20.12.1939 σχετικού Δ/τος 
(ΦΕΚ 552 Α). Τα έξοδα διαχείρισης (σύμφωνα με τη θέλη¬ 
ση του διαθέτη) καθορίζονται στο πέντε (5%) τοις εκατό 
του συνόλου των προσόδων της περιουσίας. Πρόσοδοι 
δε νοούνται αποκλεισπκώςτα ενοίκια των ακινήτων, τόκοι 
καταθέσεων, μερίσματα κ.λπ. όχι όμως επιχορηγήσεις και 
εισφορές τρίτων. 

Άρθρο 12 


βιβλίων και στοιχείων, τα οποία κρίνει ότι είναι απαραίτη¬ 
τα για την παρακολούθηση της διαχείρισης της περιου¬ 
σίας του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του ΑΝ 2039/1939 και 110 και 
119 του Αστικού Κώδικα, ύστερα από πρόταση του 
Διοικητικού Συμβουλίου αυτού. 

Άρθρο 14 

Διάλυση του ιδρύματος -Τύχηπεριουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται σε παρεμφερές ί¬ 
δρυμα για την εκτέλεση του ίδιου σκοπού που όρισε ο δια¬ 
θέτης. 

Στους Υπουργούς Εθνικής Παιδείας και Θρησκευμάτων, 
Πολιτισμού και στον Υφυπουργό Οικονομικών, αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 12 Μαΐου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ.ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ ΠΟΛΙΤΙΣΜΟΥ 

ΓΈΡΑΣ. ΑΡΣΕΝΗΣ ΕΥΑΓ. ΒΕΝΙΖΕΛΟΣ 


Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 


ΓΕΩΡΓΙΟΣ ΔΡΥΣ 
-♦- 


( 2 ) 

Έγκριση σύστασης του κοινωφελούς ιδρύματος με την ε¬ 
πωνυμία -ΙΔΡΥΜΑ ΚΙΣΑΜΙΚΩΝ ΜΕΛΕΤΩΝ» και κύρω¬ 
ση του οργανισμού αυτού. 


ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Βιβλία και στοιχεία. 

1. Το ίδρυματηρεί υποχρεωτικάτα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, ό¬ 
λα τα έσοδα και έξοδα του ιδρύματος που πραγματοποι¬ 
ούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρού- 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση των άλλων 


Έχοντας υπόψη: 

1. - Την αριθ.6765/24-9-1995 πράξη του συμβολαιογρά¬ 
φου Κολυμβαρίου Κισάμου Ιωάννη Α.Γιαννουδάκη, όπως 
τροποποιήθηκε με τις αριθ.7246/11-11-1996 και 7720/24- 
10-1997 πράξεις του ίδιου συμβολαιογράφου με την ο¬ 
ποία οι: α) Ιερά Μητρόπολη Κισάμου και Σέλινου, β) Ιερά 
Μονή Οδηγήτριας Παναγίας Κυρίας των Αγγέλων Γωνιάς 
Κολυμβαρίου Κισάμου Χανιών και γ) Χαρίδημος 
Ι.Πολυχρονίδης, σύστησαν κοινωφελές ίδρυμα με την ε¬ 
πωνυμία «ΙΔΡΥΜΑ ΚΙΣΑΜΙΚΩΝ ΜΕΛΕΤΩΝ» και με έδρα το 
Κολυμβάρι Κισάμου. 

2. - Τις διατάξεις των άρθρων: α) 95 και 98 του ΑΝ 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3 - Την από 23-6-1997 γνωμοδότηση του Συμβουλίου 
Εθνικών Κληροδοτημάτων. 

4.-Την αριθ. 1107147/1239/0006Α/4-10-1996 κοινή από¬ 
φαση του Πρωθυπουργού και του Υπουργού 
Οικονομικών, με την οποία ανατέθηκαν αρμοδιότητες 
Υπουργού Οικονομικών στους Υφυπουργούς 
Οικονομικών (ΦΕΚ 922/Β). 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5679 


Με πρόταση των Υπουργών Εθνικής Παιδείας και 
Θρησκευμάτων και Πολιτισμού και του Υφυπουργού 
Οικονομικών, αποφασίζουμε: 

Άρθρο μόνο 

1Εγκρίνουμε τη σύστασητου κοινωφελούς ιδρύματος 
με την επωνυμία «ΙΔΡΥΜΑ ΚΙΣΑΜΙΚΩΝ ΜΕΛΕΤΩΝ», η ο¬ 
ποία έγινε από τους: α) Ιερά Μητρόπολη Κισάμου και 
Σέλινου, β) Ιερά Μονή Οδηγητρίας Παναγίας Κυρίας των 
Αγγέλων Γωνιάς Κολυμβαρίου Κισάμου και γ)Χαρίδημο 
Ι.Πολυχρονίδη, με την αριθ.6765/24-9-1995, πράξη του 
συμβολαιογράφου Κολυμβαρίου Κισάμου Ιωάννη 
Α.Γιαννουδάκη, όπως τροποποιήθηκε με τις α- 
ριθ. 7246/11 -11 -1996 και 7720/24-10-1997 πράξεις του ίδι¬ 
ου συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των 
Υπουργών Οικονομικών, Εθνικής Παιδείας και 
Θρησκευμάτων και Πολιτισμού και διέπεται από τις δια¬ 
τάξεις των παραπάνω συστατικών του πράξεων, του πα¬ 
ρακάτω οργανισμού, του ΑΝ 2039/1939 και των διαταγ- 
μάτωνπου εκδόθηκανή θα εκδοθούν, σε εκτέλεση του νό¬ 
μου τούτου. 

2.-Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρείται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΚΙΣΑΜΙΚΩΝ ΜΕΛΕΤΩΝ». 

Άρθρο 1. 

Μορφή - Επωνυμία - Έδρα - Σφραγίδα. 

1. - Το κοινωφελές ίδρυμα με την επωνυμία «ΙΔΡΥΜΑ ΚΙ- 
ΣΑΜΙΚΩΝ ΜΕΛΕΤΩΝ», που συστήθηκε από τους: α) Ιερά 
Μητρόπολη Κισάμου και Σέλινου, β) Ιερά Μονή 
Οδηγητρίας Παναγίας Κυρίας των Αγγέλων Γωνιάς 
Κολυμβαρίου Κισάμου Χανίων και γ) Χαρίδημο 
Ι.Πολυχρονίδη με την αριθ.6765/24-9-1995 πράξη του 
συμβολαιογράφου Κισάμου Χανίων Ιωάννη 
Α.Γ ιαννουδάκη όπως τροποποιήθηκε με τις αριθ.7246/11 - 
11-1996 και 7720/24-10-1997 πράξεις του ίδιου συμβο¬ 
λαιογράφου, αποτελεί νομικό πρόσωπο ιδιωτικού δικαίου 
και διέπεται από τις διατάξεις των παραπάνω συστατικών 
πράξεων του παρόντος οργανισμού, του ΑΝ,2039/1939, 
όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νόμου 
τούτου. 

2. - Έδρα του ιδρύματος είναι η κωμόπολη Κολυμβάρι 
της Επαρχίας Κισάμου. 

3. - Η σφραγίδα του ιδρύματος είναι στρογγυλή και ανα¬ 
γράφει περιμετρικά την επωνυμία του ιδρύματος και στο 
μέσον αυτής έχει την απεικόνιση χάρτη της Επαρχίας 
Κισάμου, τη λέξη «ΙΚΜΕ» και το μονόγραμμα του Χριστού. 

Άρθρο 2. 

Σκοπός. 

1. Σκοπός του ιδρύματος είναι η καταγραφή, έρευνα και 
η προβολή θεμάτων που ενδιαφέρουν την Επαρχία 
Κισάμου σε όλους γενικότερα τους τομείς. Ενδεικτικά 
στους σκοπούς του Ιδρύματος εντάσσονται: 

α) Η συγγραφή της Ιστορίας της Επαρχίας Κισάμου α¬ 
πό των αρχαιοτήτων χρόνων ως σήμερα. 


β) Η συγγραφή της Ιστορίας της Ιεράς Μητρόπολης 
Κισάμου και Σέλινου, από την ίδρυσή της ως σήμερα και ι¬ 
διαίτερα κατά τον χρόνο που η Επαρχία Κισάμου αποτε¬ 
λούσε ιδιαίτερη Επισκοπή. 

γ) Η συγγραφή της Ιστορίας της Περιώνυμης Ιεράς 
Μονής Κολυμβαρίου Κισάμου. 

δ) Η σύσταση βιβλιοθήκης με όλα τα βιβλία και έντυπα 
που αφορούν την Επαρχία Κισάμου, Μουσείου Συλλογής 
Λαογραφικού υλικού και διαχείρισης Ιστορικών Αρχείων 
και μουσειακών συλλογών. 

ε) Η οργάνωση ενημερωτικών και μορφωτικών ομιλιών 
και σεμιναρίων στο Ίδρυμα και σε κέντρα της Επαρχίας 
Κισάμου, για θέματα κοινωνικά, ιστορικά, θρησκευτικά 
Ορθόδοξης παράδοσης και Ζωής, ιατρικά κλπ. και για θέ¬ 
ματα εκμετάλλευσης και αξιοποίησης των πλοσταπαρα- 
γωγικών πηγών της Επαρχίας (γεωργία, κτηνοτροφία, με¬ 
λισσοκομία, αλιεία, τουρισμός κλπ). 

στ) Η σύναξη, με πρωτοβουλία της Ιεράς Μητρόπολης 
Κισάμου και Σέλινου, όπως γινόταν απ'αυτήν κατά το πα¬ 
ρελθόν, εφημερίων, ιεροψαλτών, εκκλησιαστικών συμ¬ 
βούλων και γυναικείων συλλόγων, στους χώρους του 
Ιδρύματος και σε άλλα κέντρα της Επαρχίας Κισάμου. 

ζ) Η χορήγηση αμοιβών (ηθικών και υλικών) σε όσους 
προβαίνουν σε έρευνες και μελέτες για την επίτευξη των 
σκοπών του ιδρύματος. 

η) Η παρέμβαση σε θέματα οικολογικής προστασίας, 
θ) Η μελέτη προβλημάτων και θεμάτων (αναπτυξιακών 
και πολιτιστικών) της Επαρχίας Κισάμου, σε συνεργασία 
με άλλους πνευματικούς φορείς, όπως ενδεικτικά, με την 
Ορθόδοξη Ακαδημία Κρήτης, με το Φιλολογικό Σύλλογο 
«Ο ΚΙΣΑΜΙΚΟΣ», το «ΚΕΝΤΡΟ ΕΙΡΗΝΗΣ», με «ΑΝΕΤΕΚ», 
όπως επίσης και με Ανώτατα Πνευματικά ιδρύματα 
Εξωτερικού και Εσωτερικού. 

Άρθρο 3. 

Περιουσία - Πόροι. 

1. Περιουσία του ιδρύματος αποτελούν: 

α) Η επικαρπία μέχρι 31.12.2050, που μπορεί να παρα- 
ταθεί μετά τη λήξη της για πενήντα (50) ακόμη χρόνια, ε¬ 
νός ακινήτου, ιδιοκτησίας της Ιεράς Μητρόπολης 
Κισάμου και Σέλινου, που βρίσκεται στη θέση 
«Σταυροδρόμι» της Κτηματικής Περιφέρειας του χωριού 
Γριμπιλιανά Κισάμου της Κοινότητας Κολυμβαρίου 
Κισάμου του Νομού Χανίων Κρήτης. 

Το ακίνητο (οικόπεδο) έχει έκταση 4.563,36 τ.μ. και 
επ'αυτού έχουν οικοδομηθεί δύο ανεξάρτητα μεταξύ 
τους κτίρια. 

Το πρώτο κτίριο αποτελείται από ισόγειο εμβαδού 130 
τ.μ. καιπρώτο όροφο εμβαδού 229τ.μ. και το δεύτερο κτί¬ 
ριο από ισόγειο εμβαδού 180,72 τ.μ. και πρώτο όροφο εμ¬ 
βαδού 245,12 τ.μ., όπως λεπτομερώς περιγράφονται 
στην αριθ.6765/24-9-1995 πράξη του συμβ/φου 
Κολυμβαρίου Κισάμου Ιωάννη Αποστόλου Γιαννουδάκη. 

Κάθε αλλαγή ή μεταρρύθμιση του υφισταμένου χώρου 
θα γίνεται μετά από συννενόηση και έγκριση της Ιεράς 
Μητρόπολης Κισάμου και Σέλινου. 

β) Ποσό πέντε εκατομμυρίων (5.000.000) δραχμών που 
προσφέρει η Ιερά Μητρόπολη Κισάμου και Σέλινου. 

γ) Ποσό πενήντα χιλιάδων (50.000) δρχ. που προσφέρει 
η Ιερά Μονή Γωνιάς Κισάμου. 

δ) Ποσό πενήντα χιλιάδων (50.000) δρχ. που προσφέρει 
ο Χαρίδημος Πολυχρονίδης. 

2. -Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

Υ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

δ) Οι τακτικές και έκτακτες επιχορηγήσεις από την Ιερά 
Μητρόπολη Κισάμου και Σέλινου και από τους Δήμους και 
Κοινότητες της Επαρχίας Κισάμου και της Ιερές Μονές. 

ε) Τα εισοδήματα από την δραστηριότητα γενικά του ι¬ 
δρύματος. 

Άρθρο 4. 

Διοίκηση. 

1. Το ίδρυμα διοικείται από δεκατριαμελές Διοικητικό 
Συμβούλιο, που αποτελείται από τους: 

α) Μητροπολίτη Κισάμου και Σέλινου, ως Πρόεδρο 
β) Ηγούμενο της Ιεράς Μονής Γωνιάς 
γ) Νομαρχιακό Σύμβουλο Κισάμου (πρώτο κατά σειρά 
εκλογής) 

δ) Δήμαρχο Καστελλίου Κισάμου 
ε) Πρόεδρο της Κοινότητας Κολυμβαρίου Κισάμου 
στ) Εκπρόσωπο της Ορθόδοξης Ακαδημίας Κρήτης, 
που θα ορίζεται από τον Π ρόεδρο αυτής 
ζ) Γ ενικό Αρχιερατικό Επίτροπο της Ιεράς Μητρόπολης 
Κισάμου και Σέλινου 

η) Εκπρόσωπο του Φιλολογικού Συλλόγου «ΚΙΣΑΜΙ- 
ΚΟΣ», που θα ορίζεται από το Δ.Σ. αυτού 
θ) Εκπρόσωπο των Ενοριακών Γυναικείων Συλλόγων 
της επαρχίας Κισάμου, που θα ορίζεται από τον 
Μητροπολίτη Κισάμου και Σέλινου 
ι) Πρόεδρο του Συλλόγου Κισαμιτών Αττικής «Η ΚΙΣΑ- 
ΜΟΣ» ή τον νόμιμο αναπληρωτή του 
ια) Πρόεδρο του Συλλόγου Κισαμιτών Χανίων ή τον νό¬ 
μιμο αναπληρωτή του 

ιβ-ιγ) Δύο (2) Κισαμίτες γνωστού κύρους προερχομέ- 
νους από τον χώρο της Παιδείας και των Επιστημών, οι ο¬ 
ποίοι προτείνονται από τον εκάστοτε Μητροπολίτη 
Κισάμου και Σέλινου και διορίζονται από το Διοικητικό 
Συμβούλιο. 

Στο πρώτο Διοικητικό Συμβούλιοτου ιδρύματοςτου μέ¬ 
χρι σήμερα μη υπάρχοντα Πρόεδρο του Συλλόγου 
Κισαμιτών Χανίων, ορίζει ο εκ των συνιδρυτών 
Μητροπολίτης Κισάμου και Σέλινου Ειρηναίος 
Γ αλανάκης. 

2. Η θητεία των μελών του Δ.Σ. είναι τριετής και αρχίζει 
από την έναρξη λειτουργίας του ιδρύματος. 

3. Τα μέλη του Διοικητικού Συμβουλίου ορίζουν τον 
Αντιπρόεδρο, το Γ ενικό Γ ραμματέα και τον Ταμία με μυ¬ 
στική ψηφοφορία και με απόλυτη πλειοψηφία του συνό¬ 
λου των μελώντου. 

4. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99του Α.Ν.2039/1939, 

5. Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως όποτε το ζητήσει ο Πρόεδρος ή ε¬ 
πτά (7) από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του 
Προέδρου. 


6. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. 
Μεταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

8. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τέσσερις (4) 
συνεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ.4 του παρόντος άρθρου. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρού νται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

11. - Γ ιατην ευρυθμότερη λειτουργία του Ιδρύματος συ¬ 
γκροτείται Εκτελεστική Επιτροπή του Διοικητικού 
Συμβουλίου του Ιδρύματος αποτελούμενη από τους: 

α) Μητροπολίτη Κισάμου και Σέλινου 

β) Ηγούμενο της Ιεράς Μονής Γωνιάς 

γ) Γενικό Αρχιερατικό Επίτροπο της Ιεράς Μητρόπολης 
Κισάμου καιΣελίνου 

δ) Πρόεδρο της Κοινότητας Κολυμβαρίου Κισάμου 

ε) Πρόεδρο του Συλλόγου Κισαμιτών Χανίων 
Αρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πάντο¬ 
τε όμως σύμφωνα με τις διατάξεις της συστατικής πρά- 
ξηςτου παρόντος οργανισμού του Α.Ν.2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια- 
τάξειςτων άρθρων 101 και 102του Α.Ν.2039/1939 καιτου 
από 20-12-1939 Β.Δ/τος (ΦΕΚ552 Α'). Μαζί με τον απολο¬ 
γισμό, καταρτίζει, ψηφίζει και υποβάλλει και το γενικό ι¬ 
σολογισμό του ενεργητικού καιτου παθητικού του ιδρύ¬ 
ματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή το υ, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία ίων υπηρεσιών του ιδρύματος και ειδι- 
κώτερα για την αρτιότερη εκπλήρωση των σκοπών του, 
μπορεί να συγκροτεί από μέλη του Δ.Σ. ή από Ειδικούς 
Επιστήμονες, Επιτροπές στις οποίες να αναθέτει την με¬ 
λέτη θεμάτων σχετικών με την πραγματοποίηση των σκο¬ 
πών και των επιδιώξεων του ιδρύματος, 
δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Καταρτίζει τον Κανονισμό λειτουργίας του ιδρύματος 
και ορίζει τις αρμοδιότητες του Διευθυντή. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του 
Ιδρύματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθετρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλλονται στα μέλη 
του Διοικητικού Συμβουλίου δεκαπέντε (15) τουλάχιστον 
μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει, Θέμα που δεν περιλαμβάνεται σ’ αυ¬ 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι’αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλοςτου 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφατου ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού 
Συμβουλίου και ενεργεί σύμφωνα με τις ειδικές εξουσιο¬ 
δοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 7. 

Αρμοδιότητες Γ ραμματέα. 

1, Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους, 

β) Φροντίζει για τη σύνταξη των πρακτικών του 
Διοικητικού Συμβουλίου, 
γ) Διεκπεραιώνειτην αλληλογραφία, 
δ) Φυλάττειτα έγγραφα, τα βιβλία (εκτός από τα διαχει¬ 
ριστικά) και τη σφραγίδατου ιδρύματος και ευθύνεται για 
την καταστροφή ή την απώλεια τούτων. 

ε) Τη ρεί το πρωτόκολλο εισερχομένων και εξερχομένων 
εγγράφων. 


2. 0 Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζειή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί- 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του 
Α.Ν.2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρω¬ 
μή εκτάκτων και επειγουσών δαπανών του ιδρύματος, το 
ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2 - Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κστ’εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της 
Κυβέρνησης του σχετικού Π.Δ/τος έγκρισης της σύστα¬ 
σης του ιδρύματος, η οποία μπορεί να παραταθεί μέχρι 
την 31η Δεκεμβρίουτου επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτού- 
νται σύμφωνα με τις διατάξεις των άρθρων 101 και 102 
του Α.Ν.2039/1939 και του από 20-12-1939 σχετικού 
Δ/τος (ΦΕΚ552Α). 

Άρθρο 10. 

Βιβλία και Στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, ό¬ 
λα τα έσοδα και έξοδα του ιδρύματος που πραγματοποι¬ 
ούνται στη διάρκεια της χρήσης. 

δ) Βιβλίο περιουσιακών στοιχείων (αηογραφής). 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραίτη¬ 
τα για την παρακολούθηση της διαχείρισης της περιου¬ 
σίας του ιδρύματος και της εκτέλεσης των σκοπών του. 

Άρθρο 11. 

Σύναξη εταίρων. 

1. Συμβουλευτικό Όργανο του ιδρύματος αποτελεί η 
«ΣΥΝΑΞΗ ΤΩΝ ΕΤΑΙΡΩΝ ΤΟΥ ΙΔΡΥΜΑΤΟΣ ΚΙΣΑΜΙΚΩΝ 
ΜΕΛΕΤΩΝ». 

2. Εταίροι τυγχάνουν: 

α) Διακεκριμένες προσωπικότητες που κατάγονται από 
την Επαρχία Κισάμου, οπουδήποτε και αν κατοικούν, που 
επιδεικνύουν ενδιαφέρον για τους σκοπούς του ιδρύμα¬ 
τος, 

β) Όλοι αδιακρίτως οι οποίοι επέδειξαν ή θα επιδείξουν 
στο μέλλον έμπρακτα ενδιαφέρον για την επιτυχία της α¬ 
ποστολής του ιδρύματος και αυτοί που οπωσδήποτε προ¬ 
σφέρουν αξιόλογες υπηρεσίες σ’αυτό. 

Τους εταίρους αυτούς καθορίζει με απόφασή του το 
Διοικητικό Συμβούλιο του ιδρύματος. 

3. Η σύναξη των Εταίρων συγκαλείται κάθε τριετία, από 
τον Πρόεδρο του Δ.Σ. του ιδρύματος, τον μήνα 
Αύγουστο, με έγγραφη πρόσκληση που αποστέλλεται 
πριν ένα μήνα. 

4. Κατά την Σύναξη θα γίνεται έκθεση των όσων έχουν 
συντελεστεί κατά την πορεία της λειτουργίας του ιδρύ¬ 
ματος, θα εκφράζονται απόψεις και θα υποβάλλονται έγ¬ 
γραφες προτάσεις για την πληρέστερη λειτουργία του ι¬ 
δρύματος. 


Άρθρο 12. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν,2039/1939 και 110 
και 119 του Αστικού Κώδικα, ύστερα από πρόταση του 
Διοικητικού Συμβουλίου αυτού. 

Αρθρο 13. 

Διάλυση του ιδρύματος-Τύχη περιουσίας αυτού, 

1. Το ίδρυμα διαλύεται όταν και όπως ο νόμος ορίζει, έ¬ 
πειτα από σχετική πρόταση του Διοικητικού Συμβουλίου, 
το οποίο αποφασίζει με πλειοψηφία των εννέα (9) μελών 
του. 

2. Σε περίπτωση διάλυσης του ιδρύματος για οποιοδή- 
ποτε λόγο, η επικαρπία που θα συσταθεί επί του προανα- 
φερόμενου ακινήτου κτήματος αποσβένυται και πριν τη 
λήξη του χρόνου για τον οποίο ορίσθηκε. Τα περιουσιακά 
στοιχεία του ιδρύματος που τυχόν θα υπάρχουν περιέρ¬ 
χονται στην Ιερά Μητρόπολη Κισάμου και Σέλινου. 

Στους Υπουργούς Εθνικής Παιδείας καιθρησκ/των και 
Πολιτισμού και στον Υφυπουργό Οικονομικών αναθέτου¬ 
με τη δημοσίευση και εκτέλεση του παρόντος διατάγμα¬ 
τος. 

Αθήνα, 12 Μάίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

